הרמן גרף (בנקאי)

הרמן אוסקרוביץ' גרף (ברוסית: Герман Оскарович Греф; נולד ב-8 בפברואר 1964), הידוע יותר בפשטות כהרמן גרף, הוא פוליטיקאי, כלכלן ואיש עסקים רוסי. כיהן כשר הכלכלה והמסחר של רוסיה ממאי 2000 עד ספטמבר 2007. מאז נובמבר 2007 מכהן כמנכ"ל ויו"ר הדירקטוריון של סברבנק, הבנק הרוסי הגדול ביותר.

== השכלה וקריירה מוקדמת ==
הרמן גרף נולד ברפובליקה הסוציאליסטית הסובייטית הקזחית (כיום קזחסטן) למשפחת מגורשים גרמנים קתוליים שהוגלו לשם בשנת 1941. לאחר שנתיים של שירות צבאי, למד משפטים באוניברסיטת אומסק בסיביר בשנים 1985 עד 1990.

לאחר מכן עבר ללנינגרד (כיום סנקט פטרבורג) ולמד משפטים באוניברסיטת לנינגרד עד להשלמת התואר הראשון ב-1993. בשנים 1992–1998 עבד במספר תפקידים במינהל העיר סנקט פטרבורג, לרבות כסגן מושל סנקט פטרבורג ושם הכיר את פוטין ומדבדב.

== עבודה בממשלת רוסיה ==
באוגוסט 1998 מונה גרף לתפקיד המשנה לשר לנכסי המדינה של הפדרציה הרוסית והיה חבר מועצת המנהלים של המשרד לנכסי מדינה עד שנת 2000. כמו כן מונה לחבר בדירקטוריון הוועדה הפדרלית לשוק ניירות ערך של הפדרציה הרוסית וכן היה גם חבר בדירקטוריון חברת סוויאזינווסט ותאגיד גזפרום שבבעלות המדינה, בשנת 1999. גרף מונה לראשונה לשר לפיתוח כלכלי ומסחר שאך זה הוקם ב-18 במאי 2000, ומונה מחדש לתפקיד בממשלה היוצאת בשנת 2004.

גרף היה תומך מרכזי בהצטרפותה של רוסיה לארגון הסחר העולמי,<ref></ref><ref></ref> הוא גם היה אחראי להקמת קרן הייצוב הממשלתית.<ref></ref><ref></ref> גרף נחשב לאחד הרפורמטורים הליברליים בממשלו של ולדימיר פוטין בראשית אמצע שנות האלפיים, מלבד אלכסיי קודרין, שכיהן אז כשר האוצר של הפדרציה הרוסית.
== מנכ"ל סברבנק ==
בנובמבר 2007 נבחר גרף לנשיא בנק החיסכון בבעלות המדינה, "סברבנק".<ref>Catrina Stewart, [http://www.moscowtimes.ru/stories/2007/11/29/042.html "Sberbank Approves Gref as New Head"], The Moscow Times, November 29, 2007.</ref> תחת הנהגתו של גרף, הבנק עובר מספר שינויים קיצוניים שנועדו לשפר את היעילות ואת התרבות הארגונית שלו, תוך דגש על הכנסת טכנולוגיות חדשות וקיצור תהליכים ביורוקרטיים בקבלת הלוואות ומשכנתאות.<ref>Katya Golubkova, [https://www.reuters.com/article/2012/03/15/sberbank-gref-idUSL5E8EF0DK20120315 "NEWSMAKER-Super-fit CEO of Russia's Sberbank drives a lean machine"], Reuters, March 15, 2012.</ref><ref>Dominic O’Neill, [http://www.euromoney.com/Article/3199998/Sberbank-Grefs-great-expectations.html "Sberbank: Gref's great expectations"], Euromoney.</ref>

גרף חבר בדירקטוריונים של מספר חברות, ביניהם Yandex ונחשב לכלכלן משפיע.<ref>Steve Gutterman, [https://www.reuters.com/article/2014/05/06/russia-yandex-idUSL2N0NS1FJ20140506 "Russia search engine Yandex nominates state bank CEO to board"], Reuters, May 6, 2014.</ref> בעקבות ההאטה במשק הרוסי בעקבות סנקציות אמריקאיות ואירופאיות על חברות רוסיות, בפברואר 2019 אמר על הכלכלה הרוסית כי "עלינו להתכונן למצב הגרוע ביותר".<ref></ref>
== חיים אישיים ==
גרף התחתן עם המעצבת יאנה ב-1 במאי 2004 בחדר הכס של ארמון פטרהוף.<ref name="aktuellru">[http://www.aktuell.ru/rupan0010/morenews.php?iditem=1202 "Herman Gref heiratet im Peterhofer Thronsaal"], Russland Aktuell, 5 May 2004, accessed 6 August 2010</ref> לאשתו בן מתבגר ממערכת יחסים קודמת, בדיוק כמו שלגרף יש בן, אולג, מנישואיו עם ילנה, שסירבה לעבור למוסקבה כשגרף נקרא לעבוד בממשלה הפדרלית בשנת 1998. מאז 2006 לזוג יש בת. אולג למד משפטים בסנקט פטרבורג עד 2004 ועבר לגרמניה להמשך השכלה. גרף דובר גרמנית ואוהב את גתה ואת האקספרסיוניזם הגרמני.<ref name="lentaru"></ref>

בראיון שנערך בנובמבר 2016 עם סוכנות הידיעות הרוסית TASS, הודה גרף כי השתעשע בשימוש עם הביטקוין.<ref></ref>

==גלריה==
<gallery mode=packed heights="160px">
קובץ:Vladimir Putin in Germany 9-10 April 2002-16.jpg|עם פוטין וגרהרד שרדר בפגישה עם נציגי חוגי העסקים הרוסיים והגרמניים בויימאר, 2002 
קובץ:2006 Tomsk Merkel-Putin 105168.jpg|עם פוטין ואנגלה מרקל בטומסק, 2006
קובץ:Расширенное заседание президиума Государственного совета 14.jpg|עם פוטין ביאלטה, 2018
</gallery>

== קישורים חיצוניים ==

* [https://web.archive.org/web/20151121063722/http://www.sberbank.ru/en/about/about_sberbank/sb_management/board_members/ceo ביוגרפיה רשמית] באתר sberbank.com

==הערות שוליים==

קטגוריה:גזפרום: אישים
קטגוריה:בנקאים רוסים
קטגוריה:כלכלנים רוסים
קטגוריה:פוליטיקאים רוסים
קטגוריה:סנקט פטרבורג: אישים
קטגוריה:מקבלי עיטור ההצטיינות למען המולדת
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי אות לגיון הכבוד
קטגוריה:סגני מושלים ברוסיה
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1964